ddrg/super_eurlex huggingface dataset:
(8)

Komisjon on jõudnud järeldusele, et kuna rakendusmääruses (EL) nr 1031/2013 nõutud teavet ei ole esitatud, siis olemasolevad andmed ei ole piisavad, et määrata kindlaks, kui oluline mõju on metaboliidil M01 (3-hüdroksübutüülpenflufeen), mida eeldatavasti esineb põhjavees alati rohkem kui 0,1 μg/l, kui istutatakse penflufeeniga töödeldud seemnekartuli mugulaid.
(7)

Toitu, millele on lisatud mõnda asjaomast ainet ja mis on liidus turule lastud või mis on lähetatud kolmandatest riikidest ja on liitu teele saadetud enne käesoleva määruse jõustumist, tuleks lubada liidus turustada kuni asjaomase toidu minimaalse säilimisaja või tarvitamise tähtaja lõpuni. Seda üleminekumeedet ei tuleks kohaldada preparaatide suhtes, millele on lisatud mõnda neist asjaomastest ainetest ning mis ei ole ette nähtud sellisena tarbimiseks, kuna nende koostis on neid preparaate sisaldavate toitude tootjale nende kasutamise ajal teada.
(4)

Amet jõudis oma 29. septembri 2021. aasta arvamuses (3) järeldusele, et taotletava loatingimuste muutmise tulemusena ei muutu varasemate hindamiste käigus tehtud järeldused kõnealuse söödalisandi ohutuse kohta sihtliikidele, tarbijatele ja keskkonnale ega selle tõhususe kohta. Amet jõudis järeldusele, et kõnealust söödalisandit tuleks käsitada nahka ja silmi ärritava ja nahka sensibiliseeriva ainena, ning tõi välja sissehingamisel toimuvast kokkupuutest tuleneva võimaliku riski. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodite kohta.
(4)

Amet jõudis oma 10. novembri 2021. aasta arvamuses (3) järeldusele, et taotleja ettepaneku kohase loatingimuste muutmise tulemusena ei muutu varasemate hindamiste käigus tehtud järeldused kõnealuse söödalisandi ohutuse kohta sihtliikidele, tarbijatele ja keskkonnale ega selle tõhususe kohta. Amet jõudis järeldusele, et kõnealune söödalisand on sissehingamisel ohtlik ning ei ole silmi ega nahka ärritav ega nahka sensibiliseeriv. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodite kohta.
mäletsema hakanud veistele ette nähtud sööda puhul, mille vasesisaldus on väiksem kui 20 mg/kg: „Vasesisaldus selles söödas on selline, et see võib põhjustada vasepuudust veistel, kes söövad karjamaadel, kus leidub palju molübdeeni või väävlit.“

lammaste sööda puhul, mille vasesisaldus on suurem kui 10 mg/kg: „Vasesisaldus selles söödas on selline, et see võib teatavatel lambatõugudel põhjustada mürgistust.“;

Vask (II) ja aminohapete kompleksühendid, milles vask ja sojavalgust saadud aminohapped on kelaaditud koordinatiivsete kovalentsete sidemete abil, pulbrilise valmistisena, mille vasesisaldus on vähemalt 10 %

3b406i

–

Aminohapete vask(II)kelaadi hüdraat

Söödalisandi koostis Vask (II) ja aminohapete kompleksühendid, milles vask ja aminohapped on kelaaditud koordinatiivsete kovalentsete sidemete abil, pulbrilise valmistisena, milles vase sisaldus on 10–11 % ja vabade aminohapete sisaldus on vähemalt 18 %

Kõik loomaliigid

–

–

Veised, kes ei ole veel mäletsema hakanud: 15 (kokku) Muud veised: 30 (kokku) Lambad: 15 (kokku) Kitsed: 35 (kokku) Põrsad: piimapõrsad ja võõrutatud põrsad kuni nelja nädala jooksul pärast võõrutamist: 150 (kokku); põrsad alates viiendast võõrutamisjärgsest nädalast kuni kaheksa nädala möödumiseni võõrutamisest: 100 (kokku) Koorikloomad: 50 (kokku) Muud loomad: 25 (kokku)

1. Söödalisand lisatakse söödale eelseguna. 2. Etiketil esitatakse järgmine tekst: — lammaste sööda puhul, mille vasesisaldus on suurem kui 10 mg/kg: „Vasesisaldus selles söödas on selline, et see võib teatavatel lambatõugudel põhjustada mürgistust.“; — mäletsema hakanud veistele ette nähtud sööda puhul, mille vasesisaldus on väiksem kui 20 mg/kg: „Vasesisaldus selles söödas on selline, et see võib põhjustada vasepuudust veistel, kes söövad karjamaadel, kus leidub palju molübdeeni või väävlit.“ 3. Söödakäitlejad kehtestavad söödalisandi ja eelsegude kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke riske, eelkõige seoses raskmetallide sisaldusega. Kui selline kasutamiskord ja sellised meetmed ei võimalda kõnealuseid riske vastuvõetava tasemeni vähendada, kasutatakse söödalisandi ja eelsegude käitlemisel sobivaid isikukaitsevahendeid, sealhulgas naha-, silma- ja hingamiskaitsevahendeid. 4. Loomsete valkude hüdrolüüsi teel toodetud söödalisandite puhul märgitakse söödalisandi ja eelsegude etiketil valkude loomne allikas (linnuliik).
(11)

Määruse (EÜ) nr 1107/2009 II lisa punktis 5.2.1 on esitatud kriteeriumid mikroorganismide hulka kuuluvate toimeainete käsitamiseks madala riskiastmega toimeainena ning praegu on seal osutatud võimalikule antimikroobikumide suhtes avalduvale multiresistentsusele. Nendes kriteeriumides on osutatud mikroorganismide hulka kuuluva toimeaine suhtes tõhusate antimikroobikumipõhiste ravivõimaluste arvule, kuid ei ole käsitletud kõnealuse resistentsuse ülekandumise võimalust. Ehkki mikroorganismid saab heaks kiita ainult juhul, kui need ei ole patogeensed, soovitatavates kasutustingimustes nakkavad ega viiruste puhul ühelgi juhul inimestele nakkavad, on siiski vaja tagada, et on olemas mitu tõhusatel antimikroobikumidel põhinevat ravivõimalust inimeste tervise jätkuvaks kõrgetasemeliseks kaitseks oportunistliku nakkuse ebatõenäolisel esinemisel, eelkõige haavatavates elanikkonnarühmades. Punktis 5.2.1, kus on praegu kirjeldatud võimalikku multiresistentsust mitme antimikroobikumi suhtes, ei ole aga täpsustatud antimikroobikumidel põhinevate olemasolevate tõhusate ravivõimaluste arvu. Sellest tulenevalt on asjakohane määrata kindlaks muude mikroorganismide kui viiruste puhul kohaldatavad madalat riskiastet käsitlevad kriteeriumid. Seepärast on selguse ja õiguskindluse huvides asjakohane veelgi täpsustada kriteeriume, mille alusel saab mikroorganismide hulka kuuluvat toimeainet käsitada madala riskiastmega toimeainena, ning osutada sel eesmärgil nende mikroobivastaste ainete arvule, mille suhtes asjaomane mikroorganism on tõendatult vastuvõtlik. Peale selle on asjakohane täpsustada, et kõnealuseid kriteeriume kohaldatakse üksnes muude mikroorganismide kui viiruste suhtes, kuna viirustel on tavaliselt kitsas peremeesorganismide ring ja inimestele nakkavate viiruste heakskiitmine on välistatud.
(3)

Võttes arvesse olukorra tõsidust, on nõukogu seisukohal, et määruse (EL) nr 269/2014 I lisas esitatud selliste füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid, tuleks lisada kolm isikut, kes on vastutavad Ukraina territoriaalset terviklikkust, suveräänsust ja sõltumatust kahjustava või ohustava tegevuse eest.
(2)

Samuti on rakendusmääruses (EL) 2016/1646 sätestatud, et krediidiasutustel ja investeerimisühingutel peaks olema võimalik võtta aktsepteeritud tagatisena arvesse instrumente, mis kuuluvad põhiindeksitesse, mis ei vasta eespool nimetatud kriteeriumidele, kuid mille komponentidega kaubeldakse piisavalt, ning on käsitletud nende indeksite kindlaksmääramiseks uusi kriteeriume. Kogemused on siiski näidanud, et kuna need kriteeriumid on määratletud seoses turuga, millel indeks põhineb, on neid keeruline kohaldada kolmandas riigis kehtestatud põhiindeksi suhtes, sest selleks tuleks koguda andmeid kõigi sellel turul kauplemisele lubatud aktsiate kohta. See on takistanud nõuetekohaselt saavutada määruse (EL) nr 575/2013 eesmärki tagada indeksi komponentide likviidsuse miinimumkünnis. Seepärast tuleks kehtestada tuvastatud puuduste kõrvaldamiseks uued kriteeriumid. Uued kriteeriumid peaksid tagama, et instrumente saab kasutada aktsepteeritud tagatisena, ja seega tagama piisava likviidsuskünnise sõltumata turust, millel indeks põhineb, kui täidetud on kaks standardsete turu likviidsusnäitajatega seotud tingimust. Esimese tingimuse kohaselt peaks vähemalt 80 % indeksi komponentideks olevate avalikkusele kuuluvate aktsiate väärtus olema vähemalt 25 000 000 eurot või avalikkusele kuuluvate aktsiate kohta teabe puudumise korral peaks indeksi komponentide turukapitalisatsioon olema vähemalt 50 000 000 eurot. Teise tingimuse kohaselt peaks kõigil indeksi komponentidel, mille turukapitalisatsioon on kuni 10 000 000 000 eurot, olema minimaalne keskmine päevakäive 500 000 eurot, ja kõigil indeksi komponentidel, mille turukapitalisatsioon on üle 10 000 000 000 euro, olema minimaalne keskmine päevakäive 1 000 000 eurot. Keskmine päevakäive tuleks arvutada hindamisele eelneva kalendriaasta 12 kuu alusel või, kui see on asjakohane, sellise eelneva kalendriaasta 12 kuu alusel, mille jooksul finantsinstrument oli kauplemiseks kättesaadav.
„b)

jõulupuuehted. Need on jõulupuu külge riputamiseks mõeldud tooted (s.o tavaliselt õrnast materjalist kerged esemed, mis on mõeldud jõulupuu kaunistuseks).“
(18)

Uurimine on algatatud seoses sama tootega kui algne uurimine ja sellele järgnenud aegumise läbivaatamised, s.o Hiina Rahvavabariigist pärinevate terastrosside- ja kaablitega (sealhulgas kinnise konstruktsiooniga trossid, kuid välja arvatud roostevabast terasest trossid ja kaablid), mille maksimaalne ristlõige on üle 3 mm (edaspidi „uurimisalune toode“), mis praegu kuuluvad CN-koodide ex 7312 10 81, ex 7312 10 83, ex 7312 10 85, ex 7312 10 89 ja ex 7312 10 98 alla (TARICi koodid 7312108119, 7312108319, 7312108519, 7312108919 ja 7312109819), ja seda on laiendatud samadele kaablitele ja trossidele, mis on lähetatud Korea Vabariigist, olenemata sellest, kas need deklareeritakse Korea Vabariigist pärinevana või mitte (TARICi koodid 7312108113, 7312108313, 7312108513, 7312108913 ja 7312109813).
(4)

Mõned neist muudatustest kuuluvad Euroopa Liidu toimimise lepingu kohaldamisalasse ja seepärast on vaja liidu tasandi õigusakti, et rakendada need koos tehniliste kohandustega eelmisi ÜRO Julgeolekunõukogu resolutsioone arvesse võttes, eelkõige tagamaks, et kõikide liikmesriikide majandustegevuses osalejad kohaldavad nimetatud meetmeid ühetaoliselt.
(2)

Komisjoni delegeeritud määrusega (EL) 2020/692 (2)täiendati määrust (EL) 2016/429 seoses loomatervisenõuetega, milles käsitletakse teatavatesse liikidesse ja kategooriatesse kuuluvate loomade, loomse paljundusmaterjali või loomsete saaduste saadetiste liitu toomist kolmandatest riikidest või territooriumidelt või nende tsoonidest või vesiviljelusloomade puhul bioturvarühmikutest. Delegeeritud määruses (EL) 2020/692 on sätestatud, et selle määruse kohaldamisalasse kuuluvate loomade, loomse paljundusmaterjali ja loomsete saaduste saadetisi lubatakse liitu tuua ainult siis, kui need on pärit kolmandast riigist või territooriumilt või selle tsoonist või bioturvarühmikust, mis on konkreetsesse liiki või kategooriasse kuuluvate loomade, loomse paljundusmaterjali ja loomsete saaduste puhul loetellu kantud vastavalt kõnealuses delegeeritud määruses sätestatud loomatervisenõuetele.
(3)

Maailma Tolliorganisatsiooni (WCO) harmoneeritud süsteemi komitee (HSC) kiitis oma 68. istungjärgul 2021. aasta septembris heaks klassifitseerimisalase arvamuse 8427.10/1, milles klassifitseeriti toode nimetusega „iseliikuv poomtõstuk“ ehk elektrimootori ja ratastega alusveok, millel on liigendiga hüdrauliline tõstepoom, millele on paigaldatud tööplatvorm (puur või korv). Tõstuki maksimaalne kiirus on 5,2 km/h (kokkupandult) ja 0,8 km/h (avatult), maksimaalne töökõrgus 15,7 m, maksimaalne brutomass 6 500 kg ja platvormi tõstevõime 227 kg. See on projekteeritud võimaldamaks töötajal kõrgustes töötada. Tõstuk klassifitseeriti harmoneeritud süsteemi (HS) alamrubriiki 8427 10 ja vastab objektiivsete omaduste poolest CN-koodile 8427 10 10 kui iseliikuv elektrimootoriga autolaadur, mille tõstekõrgus on vähemalt 1 m.
(10)

Aine naatrium-N-(hüdroksümetüül)glütsinaat (CASi nr 70161-44-3) on komisjoni delegeeritud määrusega (EL) 2020/1182 (5) klassifitseeritud 1B kategooria kantserogeeniks ja 2. kategooria mutageeniks. Selle klassifikatsiooni märkustest 8 ja 9 tuleneb, et seda kohaldatakse üksnes juhul, kui ei ole võimalik tõendada, et vabaneda võiva formaldehüüdi maksimaalne teoreetiline sisaldus turule lastud segus on selle allikast olenemata väiksem kui 0,1 %. Komisjoni määruses (EL) 2021/1902 (6) lisati „Naatrium-N-(hüdroksümetüül)glütsinaat“ ekslikult kandena 1669 määruse (EÜ) nr 1223/2009 II lisasse esitatud keelatud ainete loetellu vaatamata asjaolule, et see oli juba loetletud kõnealuse määruse V lisa kandes 51 keemilise nimetusega/INN „Naatriumhüdroksümetüülaminoatsetaat“ kosmeetikatoodetes teatavatel tingimustel lubatud säilitusainena. Aine ei tohiks olla loetletud määruse (EÜ) nr 1223/2009 II ja V lisas korraga ja seepärast tuleks kanne 1669 selle määruse II lisast välja jätta.
Üksusel, kes samal ajal rakendab esmakordselt IFRS 17 ja IFRS 9, on lubatud rakendada paragrahve C28B–C28E (liigituse kattuvus) finantsvara võrdlusandmete esitamisel, kui selle finantsvara võrdlusandmeid ei ole IFRS 9 rakendamisega seoses korrigeeritud. Finantsvara võrdlusandmeid ei korrigeerita IFRS 9 rakendamisega seoses, kui üksus otsustab eelnevaid perioode mitte korrigeerida (vt IFRS 9 paragrahv 7.2.15) või kui üksus korrigeerib varasemaid perioode, kuid finantsvara kajastamine on nende eelnevate perioodide jooksul lõpetatud (vt IFRS 9 paragrahv 7.2.1).

Üksus, kes rakendab finantsvara suhtes liigituse kattuvust, esitab võrdlusandmed nii, nagu oleks selle finantsvara suhtes rakendatud IFRS 9 liigitus- ja mõõtmisnõudeid. Üksus kasutab üleminekukuupäeval kättesaadavat mõistlikku ja põhjendatud teavet (vt paragrahvi C2 punkt b), et määrata kindlaks, kuidas ta IFRS 9 esmasel rakendamisel finantsvara eeldatavasti liigitab ja mõõdab (näiteks võib üksus kasutada IFRS 9 esmaseks rakendamiseks valmistumiseks tehtud esialgseid hinnanguid).

C28E
(3)

Vastavalt määruse (EÜ) nr 1333/2008 II lisale on askorbiinhapet (E 300), naatriumaskorbaati (E 301) ja kaltsiumaskorbaati (E 302) lubatud praegu kasutada vajalikus koguses toidu lisaainena muu hulgas toidugruppide 09.1.1 „Töötlemata kala“ ja 09.2 „Töödeldud kala ja kalatooted, sh molluskid ja vähilaadsed“ puhul. Toidu teaduskomitee peab nende kasutamist antioksüdandina vastuvõetavaks. Euroopa Toiduohutusamet (edaspidi „toiduohutusamet“) kinnitas oma teaduslikus arvamuses, milles hinnati uuesti kõnealuste toidu lisaainete ohutust, (3) et nende ainete kasutamine toidu lisaainena on teatatud kasutusviiside ja -koguste puhul ohutu ning et arvulise aktsepteeritava päevadoosi kehtestamine ei ole vajalik. Selline järeldus tähendab, et asjaomane aine on väga madala ohutasemega, on olemas usaldusväärsed andmed nii kokkupuute kui ka mürgisuse kohta ning tõenäosus, et inimeste tervist võiksid kahjustada kogused, mis ei põhjusta loomadel toitumuslikku tasakaalustamatust, on väike. Praegu ei ole kõnealustele toidu lisaainetele kehtestatud arvulist piirnormi ning neid tuleb kasutada kooskõlas hea tootmistavaga koguses, mis ei ületa kavandatud eesmärgi saavutamiseks vajalikku taset, ning viisil, mis ei eksita tarbijat.
(6)

Toiduohutusamet muutis 23. juunil 2022 teaduslikku arvamust, et lisada kõnealuste istutamiseks ettenähtud taimede puhul asjakohane taimekahjustaja Xiphinema rivesi (mitte-ELi populatsioonid), ning et hinnata toimikus selle taimekahjustajaga seoses kirjeldatud riskivähendamismeetmeid ja seda, kuivõrd tõenäoline on, et taimedel neid taimekahjustajaid ei esine. Taimekahjustaja Xiphinema rivesi (mitte-ELi populatsioonid) on loetletud komisjoni rakendusmääruse (EL) 2019/2072 (5) II lisa A osa 4. jaos liidu karantiinse taimekahjustajana, mida liidu territooriumil teadaolevalt ei esine.
(2)

Pärast Euroopa Parlamendi ja nõukogu määruse (EL) 2019/834 (3) jõustumist peavad kauplemisteabehoidlatel olema kehtestanud menetlused eri kauplemisteabehoidlate andmete kooskõlastavaks võrdlemiseks ja menetlused, et kontrollida andmeid esitava vastaspoole või teadet esitava üksuse vastavust teatamisnõuetele ning esitatud andmete täielikkust ja õigsust. Tagamaks et Euroopa Väärtpaberiturujärelevalvel on asjakohane teave, mis võimaldab tal kauplemisteabehoidla registreerimise taotluse hindamisel kontrollida, kas kauplemisteabehoidla vastab nendele nõuetele, tuleks kauplemisteabehoidlatelt nõuda teabe esitamist menetluste kohta, mille nad on kehtestanud andmetele juurdepääsu kasutavate isikute autentimiseks, asjaomastele üksustele tagasiside andmiseks teadet esitavale üksusele tegevusloa andmise, andmete täielikkuse ja õigsuse kontrollimise, kooskõlastava võrdlemise ja selle tulemuste kohta, teateid esitavatele üksustele hoiatava tagasiside andmiseks ja juriidilise isiku tunnuste muutmiseks kooskõlas komisjoni delegeeritud määrusega (EL) 2022/1858 (4).
(1)

Komisjoni rakendusmääruses (EL) nr 1248/2012 (2) on sätestatud kauplemisteabehoidlate registreerimise taotluse ühtne vorm. Nimetatud määruses sätestatud ühtse vormi kasutamine on aidanud kauplemisteabehoidlatel tõhusalt anda Euroopa Väärtpaberiturujärelevalvele teavet seoses kauplemisteabehoidla registreerimise taotlemisega. Kuna kauplemisteabehoidla registreeringu laiendamise taotluses esitatav teave on sarnane kauplemisteabehoidla registreerimise taotlemisel esitatava samaväärse teabega, saab sama ühtset vormi kasutada mõlema taotluse jaoks.
(1)

Komisjoni rakendusmääruse (EL) 2017/892 (2) artiklis 17 on sätestatud eeskirjad turult kõrvaldatud ja tasuta jagamiseks mõeldud puu- ja köögivilja sortimis- ja pakkimiskulude kohta. Nimetatud määruse V lisas on selliste kulude jaoks sätestatud kindla suurusega summad. Komisjoni delegeeritud määruses (EL) 2017/891, (3) millega kehtestatakse eeskirjad sellise turult kõrvaldamise toetuse kohta, on sätestatud tasuta jagamiseks turult kõrvaldatud puu- ja köögivilja sortimis- ja pakkimiskulude piirang, et vältida ülemäärast hüvitamist. Liikmesriikide ja tootjaorganisatsioonide kogemused turult kõrvaldamisega näitavad, et rakendusmäärusega (EL) 2017/892 puu- ja köögiviljasektoris tasuta jagamise eesmärgil turult kõrvaldamise sortimis- ja pakkimiskulude jaoks kehtestatud summasid ei tuleks käsitada kindlasummaliste maksetena, vaid maksimumsummadena, mida ei tohiks ületada, ning et ülemäärase hüvitamise vältimiseks ei tohiks sortimis- ja pakkimiskulud olla rahastamiskõlblikud, kui puu- ja köögiviljade tasuta jagamine toimub pärast töötlemist.
8)

Artiklit 3n muudetakse järgmiselt: a) lõige 2 asendatakse järgmisega: „2. Lõikes 1 sätestatud keeldu ei kohaldata enne 4. juunit 2022 sõlmitud lepingute ja nende lepingute täitmiseks vajalike lisalepingute täitmise suhtes kuni: a) 5. detsembrini 2022 CN-koodi 2709 00 alla kuuluva toornafta korral, b) 5. veebruarini 2023 CN-koodi 2710 alla kuuluvate naftasaaduste korral.“ b) lisatakse järgmised lõiked: „3. Lõikes 1 sätestatud keeldu ei kohaldata kindlustusnõuete väljamaksmise suhtes pärast 5. detsembrit 2022 CN-koodi 2709 00 alla kuuluva toornafta puhul ja pärast 5. veebruari 2023 CN-koodi 2710 alla kuuluvate naftasaaduste puhul enne 4. juunit 2022 sõlmitud kindlustuslepingute alusel, tingimusel et kindlustuskate on asjakohaseks kuupäevaks aegunud. 4. Keelatud on transportida, sealhulgas laevalt laevale pumpamise kaudu, kolmandatesse riikidesse Venemaalt pärit või Venemaalt eksporditud ning XXV lisas loetletud CN-koodi 2709 00 alla kuuluvat toornaftat pärast 5. detsembrit 2022 ja CN-koodi 2710 alla kuuluvaid naftasaadusi pärast 5. veebruari 2023. 5. Lõikes 4 sätestatud keeldu kohaldatakse alates kuupäevast, mil jõustub esimene nõukogu otsus, millega muudetakse otsuse 2014/512/ÜVJP XI lisa vastavalt kõnealuse otsuse artikli 4p lõike 9 punktile a. Alates iga järgmise nõukogu otsuse, millega muudetakse otsuse 2014/512/ÜVJP XI lisa, jõustumise kuupäevast ei kohaldata lõikes 4 sätestatud keeldu 90 päeva jooksul XXV lisas loetletud ning Venemaalt pärit või Venemaalt eksporditud toodete transpordi suhtes, tingimusel et: a) transport põhineb lepingul, mis on sõlmitud enne nimetatud jõustumiskuupäeva, ning b) nimetatud lepingu sõlmimise kuupäeval ei ületanud barreli ostuhind käesoleva määruse XXVIII lisas sätestatud hinda. 6. Lõigetes 1 ja 4 nimetatud keelde ei kohaldata: a) CN-koodi 2709 00 alla kuuluva toornafta suhtes pärast 5. detsembrit 2022 ja CN-koodi 2710 alla kuuluvate naftasaaduste suhtes pärast 5. veebruari 2023, kui need tooted on Venemaalt pärit või Venemaalt eksporditud, tingimusel et nende ostuhind barreli kohta ei ole kõrgem kui XXVIII lisas sätestatud hind; b) XXV lisas loetletud toornafta ja naftatoodete suhtes, kui need kaubad on pärit kolmandast riigist ja neid üksnes laaditakse Venemaal, need saadetakse välja Venemaalt või need läbivad Venemaad transiidina, tingimusel et need kaubad on pärit väljastpoolt Venemaad ja nende omanik on väljastpoolt Venemaad; c) XXIX lisas osutatud toodete veo suhtes või selle veoga seotud tehnilise abi, vahendusteenuste, rahastamise või rahalise abi suhtes, kui see vedu toimub samas lisas nimetatud kolmandatesse riikidesse ja samas lisas märgitud ajavahemikul.“ 7. Kui pärast nõukogu otsuse jõustumist, millega muudetakse otsuse 2014/512/ÜVJP XI lisa, on alus transportinud lõikes 4 osutatud toornaftat või naftasaadusi, mille ostuhind barreli kohta ületas ostulepingu sõlmimise ajal käesoleva määruse XXVIII lisas sätestatud hinda, on keelatud osutada lõikes 1 nimetatud teenuseid, kui see on seotud toornafta või naftatoodete transportimisega kõnealuse aluse poolt. 8. Lõikes 1 sätestatud keeldu ei kohaldata meresõiduohutuse tagamiseks vajalike lootsiteenuste osutamise suhtes.
3)

Artiklisse 6b lisatakse järgmised lõiked: „4. Erandina artiklist 2 võivad liikmesriigi pädevad asutused anda tingimustel, mida nad asjakohaseks peavad, loa vabastada teatavad I lisa kandes 91 loetletud üksusele kuuluvad külmutatud rahalised vahendid või majandusressursid või teha teatavad rahalised vahendid või majandusressursid sellele üksusele kättesaadavaks, olles eelnevalt kindlaks teinud, et sellised rahalised vahendid või majandusressursid on vajalikud selleks, et viia lõpule tehingud, sealhulgas müügitehingud, mis on rangelt vajalikud selleks, et lõpetada 31. detsembriks 2022 ühisettevõte või muu juriidiline kokkulepe, mis on sõlmitud enne 16. märtsi 2022 ja milles osaleb määruse (EL) nr 833/2014 XIX lisas osutatud juriidiline isik, üksus või asutus. 5. Erandina artiklist 2 võivad liikmesriigi pädevad asutused anda tingimustel, mida nad asjakohaseks peavad, loa vabastada teatavad I lisa kandes 101 loetletud üksusele kuuluvad külmutatud rahalised vahendid või majandusressursid või teha teatavad rahalised vahendid või majandusressursid sellele üksusele kättesaadavaks, olles eelnevalt kindlaks teinud, et sellised rahalised vahendid või majandusressursid on vajalikud selleks, et lõpetada selle üksusega enne 3. juunit 2022 sõlmitud või muul moel selle üksusega seotud tehingud, lepingud või muud kokkulepped hiljemalt 7. jaanuariks 2023. 6. Asjaomane liikmesriik teatab teistele liikmesriikidele ja komisjonile kõikidest käesoleva artikli alusel antud lubadest kahe nädala jooksul alates loa andmisest.“
—

Al Marjie (araabia keeles) – „Abu Imad Al-Marrani: al-Houthi üks juhte värbab naisi ja varastab humanitaarabi“ (https://www.almarjie-paris.com/15182) [vaadatud 11. veebruaril 2022] („Naine kinnitas ka seda, et Al-Marrani tegeleb noorte naiste värbamisega, meelitades neid töötama al-Houthi mässuliste heaks. Ta lisas, et Al-Marrani „sunnib naisi tegema sündsusetuid videosid, et seejärel neile survet avaldada ja väljapressimist kasutades neid oma heaks tööle sundida.“ Al-Marrani vahistas teatavate organisatsioonide töötajaid ja ametnikke, et seejärel kõnealustele organisatsioonidele tingimusi esitada. Naine teatas, et Al-Marrani värbas kümneid tüdrukuid, kasutades ära nende rahapuudust, ning saatis nad seejärel oma vastaseid võrgutama“)